Benoemings vir Fiëstas aangekondigAntoinette Kellermann en Edwin van der Walt in ‘Koningin Lear’. (Foto: KKNK/Hans van der Veen) In 2020 word die tiende kykNET Fiësta-toekennings gevier. Die benoemings vir dié gesogte kunstetoekennings is pas aangekondig. Dié geleentheid is ’n inisiatief om die beste werk van die afgelope feesjaar te vereer. Debuutproduksies op die land se ses grootste vervaardigende Afrikaanse kunstefeeste – die US Woordfees, KKNK, Suidoosterfees, Innibos, Vrystaat Kunstefees en Aardklop – kom in aanmerking vir dié gesogte pryse. Koningin Lear, met Antoinette Kellermann, André Roothman, Rolanda Marais en Anna-Mart van der Merwe, het vanjaar nege benoemings ingeryg, terwyl Samson en Tien duisend ton elk vyf benoemings gekry het. Die 10de kykNET Fiësta-toekennings sal op Sondag 9 Februarie 2020 in Kaapstad toegeken word tydens ’n regstreekse uitsending wat op kykNET DStv-kanaal 144 uitgesaai word. Benewens die benoemings kan die publiek ook vanaf 13 Desember tot 13 Januarie vir hul gunsteling‑fees stem op die kykNET webblad. Hier is die volledige lys benoemings: Beste akteur Albert Pretorius – Tien duisend ton André Roothman – Koningin Lear Brendon Daniels – Queenie-hulle Laudo Liebenberg – Katvoet Beste aktrise Antoinette Kellermann – Koningin Lear Cintaine Schutte – Tien duisend ton Jill Levenberg – Queenie-hulle Tinarie van Wyk Loots – Katvoet Beste manlike byspeler Edwin van der Walt – Koningin Lear Jaques de Silva – Queenie-hulle Marius Weyers – Katvoet Wilhelm van der Walt – The Borrow Pit Beste vroulike byspeler Anna-Mart van der Merwe – Koningin Lear Devonecia Swartz – Jakkals en Wolf Onbeperk Nicola Hanekom – Be(t)roudag Rolanda Marais – Koningin Lear Beste regie Brett Bailey – Samson Christo Davids – Queenie-hulle Marthinus Basson – Koningin Lear Nico Scheepers – Tien duisend ton Beste teaterontwerp Brett Bailey (kostuums) – Samson Brett Bailey en Tanya P. Johnson (kunswerke en ontwerp) – Samson Marthinus Basson (teaterontwerp) – Koningin Lear Wolf Britz (stel- en beligtingsontwerp) – Statements After an Arrest Under the Immorality Act Beste spel in ŉ solo-vertoning Chris Vorster – Die Hart Verklap Cintaine Schutte – Die dinge van ŉ kind Craig Morris – Johnny Bosk*k voel ŉ bietjie… Sandra Prinsloo – Kamphoer – Die Verhaal van Susan Nell Beste nuutgeskepte Afrikaanse teks Christo Davids en Lloyd Davids – Queenie-hulle Herschelle Benjamin – In Slavenhuis 39 Malan Steyn – Jakkals en Wolf Onbeperk Retief Scholtz – Die voordele van eierwit Beste opkomende kunstenaar Cantona James – In Slavenhuis 39 en Jakkals en Wolf Onbeperk Emma van Heyn – Met slenterslag na Sjanghai Jane Mamotse Mpholo – The Island Nombulelo Yende – La Serva Padrona Wian Taljaard – Jakkals en Wolf Onbeperk Beste prestasie in klassieke musiek Bongani Kubheka en Nombulelo Yende – La Serva Padrona Camerata Tinta Barocca onder leiding van Erik Dippenaar – Glorious Baroque Charl du Plessis – Solo José Dias – Hulde aan Nellie du Toit Beste prestasie in visuele kuns Abrie Fourie en Harrie Siertsema – Verf dit Swart/Paint it black Banele Khoza – Seeking Love Cedric Nunn – Blood Relatives Jean Theron Louw – My Afrika-wildehonde Beste musiekgedrewe produksie: Buitelug kykNET Rock Nou!-konsert kykNET Verjaardagkonsert (kykNET-verjaardagkonsert) Soweto String Quartet ontmoet Loki Rothman Toe ek 20 was Beste musiekgedrewe produksie: Podium ALTEmit Acapella Amanda Strydom – Miss Mandy Eet Kreef! My land, my klank Beste musiekgedrewe produksie: Teater Jakkals en Wolf Onbeperk Nataniël: Anthem Samson Woorde op Akkoorde Beste aanbieding Katvoet Koningin Lear Queenie-hulle Samson Tien duisend ton Beste duo of ensemble Die intermissie Jakkals en Wolf Onbeperk Queenie-hulle The Island Beste vertaling of verwerking van ’n bestaande werk Antjie Krog – Koningin Lear Cecilia du Toit, Lara Foot en Sandra Prinsloo – Kamphoer – Die Verhaal van Susan Nell Francois Toerien – Die dinge van ’n kind Nico Scheepers – Tien duisend ton